Olaines atklātais kauss vīriešu un sieviešu komandām badmintonā

**ORGANIZATORS:**

Olaines Sporta centrs sadarbībā ar Olaines badmintona klubu “A-73”

Turnīra direktors: Andrejs Šlikovs, 29352398, A73olaine@gmail.com

Turnīra galvenais tiesnesis: Zanna Šlikova 26132030 skolaine@gmail.com

**NORISES VIETA UN DATUMS, LAIKS:**

Vīriešu, sieviešu komandu turnīri 4-5.martā 2023.gadā, Jaunolaines Sporta namā. Turnīra sākums plkst. 10:00.

**MĒRĶIS:**

Aizsākt vīriešu un sieviešu komandu tradīcijas Olainē, popularizēt badmintona spēli un veicināt tās attīstību Latvijā.

**INVENTĀRS:**

Sacensības A un B grupā notiek ar spalvu bumbiņām.

Sacensības C grupās notiek ar Yonex Mavis neilona bumbiņām, kuras nodrošina sacensību organizētāji. Pēc spēlētāju savstarpējās vienošanās var spēlēt arī ar spalvu bumbiņām.

**PIETEIKUMI:**

Pieteikumi jānosūta rakstiskā veidā uz e-pastu: A73olaine@gmail.com Telefons uzziņām - 29352398. Komandu pieteikums (bez uzvārdiem) ir jānosūta līdz 1.martā plkst. 21:00.

Komandas pieteikuma precizējums ar spēlētāju uzvārdiem ir jānosūta līdz 2.martā plkst. 22:00.

**SPĒĻU TABULAS UN FORMĀTS:**

Spēļu tabulas ar spēļu laikiem tiks publicētas TournamentSoftware.com ceturtdienā 2.martā pēc plkst. 22:00.

Komandas sākotnēji tiks izkārtotas apakšgrupās, bet apakšgrupu uzvarētāji iekļūs izslēgšanas turnīrā, taču noskaidrojot arī 3.vietas ieguvēju.

Komandas tiks izkārtotas tabulās ņemot vērā četru labāko spēlētāju attiecīgās nedēļas reitinga kopsummu par vienspēlēm un dubultspēlēm.

**SPĒĻU FORMĀTS:**

Komandu mači notiek “Badminton 100” formātā. Katrs mačs notiek līdz 100 punktiem, tai skaitā:

1.spēle (Vienspēle #1) līdz uzvarošā komanda iegūst 20.punktu;

 2.spēle (Vienspēlē #2 ) līdz uzvarošā komanda iegūst 40.punktu;

 3.spēle (Dubultspēlē #1) līdz uzvarošā komanda iegūst 60.punktu;

 4.spēle (Dubultspēlē #2) līdz uzvarošā komanda iegūst 80.punktu;

 5.spēle (Vienspēlē #3) līdz uzvarošā komanda ieguvusi 100.punktu.

Gadījumā, ja rezultāts ir 99-99, tad 100.punkts ir izšķirošais.

 Kad uzvarošā komanda iegūst 10., 30., 50., 70. un 90.punktu:

 - spēlētāji mainās ar laukuma pusēm;

- spēlētājiem ir iespēja izmantot 1 minūtes garu atpūtas pauzi.

Viens spēlētājs var piedalīties tikai divās spēlēs.

Viens spēlētājs nevar piedalīties divās spēlēs pēc kārtas, tādējādi Vienspēlē #2 spēlētājs nevar spēlēt Dubultspēlē #1, bet spēlētājs no Dubultspēle #2 nevar spēlēt Vienspēlē #3.

**KOMANDAS UN SPĒLĒTĀJI:**

Viens klubs un organizācijas var pieteikt arī vairās komandas, taču katrai no tām ir jābūt ar savu identitāti un savu nosaukumu.

Visiem komandas spēlētājiem ir jāspēlē vienādos sporta tērpos (kreklos). Attiecībā uz reklāmām nav noteikti nekādi ierobežojumu, izņemot atbilstība LR likumdošanā noteiktajām prasībām.

 Komandā var pieteikt ne mazāk kā 4 un ne vairāk kā 12 spēlētājus.

 Komandas spēlētāji var būt jebkura vecuma, kā arī jebkuras valsts piederīgie, taču visiem spēlētājiem jābūt ar Latvijas badmintona reitinga licenzi vismaz uz šo turnīru.

**BALVAS UN APBALVOŠANA:**

Pirmo vietas ieguvējiem tiek pasniegtas medaļas un/vai diplomi, kā arī sponsoru balvas.

Informācijai:

Dalībnieks vai viņa atbildīgā persona uzņemas pilnu atbildību par dalībnieka veselības stāvokļa atbilstību sacensībās un organizatori nenes atbildību par dalībnieku iespējamām traumām vai nelaimes gadījumiem sacensību laikā. Katrs dalībnieks ir atbildīgs par savu drošību sacensību laikā.

Piedaloties sacensībās dalībnieks ir iepazinies un piekrīt nolikumam.

Personas datu apstrādes pārzinis ir Olaines Sporta centrs. Tiesiskais pamats personas datu apstrādei – datu apstrāde nepieciešama pārzinim normatīvajos aktos, īpaši Sporta likumā, un šajā nolikumā noteikto pienākumu veikšanai. Personas datu apstrādes mērķis ir sacensībās iesaistīto personu uzskaite, veikto aktivitāšu un sasniegto rezultātu uzskaite un analīze, kā arī sacensību popularizēšana un rezultātu atspoguļošana mēdijos. Iesniedzot pieteikumu dalībnieks ir piekritis, ka sacensību laikā tiks fotografēti vai filmēti un materiāli var tikt izmantoti pasākumu publicitātei. Personas dati tiks glabāti normatīvajos aktos noteiktajā kārtībā, līdz tajos noteiktā termiņa notecējumam. Iesaistītajām personām ir tiesības pieprasīt no pārziņa piekļuvi saviem personas datiem, labot vai dzēst nepareizus vai neaktuālus datus, iebilst pret savu personas datu apstrādi (personas datu apstrāde nepieciešama personas dalības nodrošināšanai Latvijas čempionātā, tādēļ personas datu apstrādes pārtraukšana izraisīs arī šādas dalības pārtraukšanu), pārnest savus personas datus, kā arī, gadījumā, ja tās uzskata, ka tiek veikta nelikumīga viņu personas datu apstrāde – vērsties Datu valsts inspekcijā ar sūdzību.